

# Üllés Nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*: polgarmester@ulles.hu*

|  |  |
| --- | --- |
|  |  |

Tárgy: A szociális célú tűzifavásárlás pályázathoz szükséges önerő biztosítása

**Az előterjesztést tárgyalja: Pénzügyi Bizottság és Képviselőtestület**

**Üllés Nagyközségi Képviselőtestület**

*Ü l l é s*

*Tisztelt Képviselőtestület*!

A települési önkormányzatok Magyarország 2015. évi központi költségvetésről szóló 2014. évi C. törvény 1 mellékelt IX. Helyi önkormányzatok támogatási fejezet 13. A szociális célú tüzelőanyag vásárláshoz kapcsolódó kiegészítő támogatásáról szóló kiegészítő, vissza nem térítendő támogatásra jogosultak.

A támogatás mértéke függ „a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet” melléklete alapján a település besorolásától. Üllés – átmenetileg kedvezményezett besorolású településként – az alábbi támogatásra jogosult:

* kemény lombos fafajta esetében14.000 Ft/erdei m3 + ÁFA,
* lágy lombú fafajta esetében 7.500 Ft/erdei m3 + ÁFA,
* barna kőszén esetében 3000 Ft/q+ÁFA.

A támogatást az önkormányzat a Rendeletben meghatározottak szerint a megyei kormányhivatal erdészeti igazgatóságai által nyilvántartott erdőgazdálkodóktól történő megvásárlásra fordíthatja.

**A tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik. Ez 2014-ben 360.628 Ft kiadást jelentett az önkormányzatnak.**

Az önkormányzat a szociális célú tűzifában részesülőktől ellenszolgáltatást nem kérhet.

A támogatás feltétele, hogy az önkormányzat a szociális rászorultság szabályait és az igénylés részletes feltételeit rendeletben határozza meg (*a rendeletet megalkotásának és hatálybaléptetésének határideje: a tüzelőanyag megvásárlását követő 10. nap).*

Az önkormányzat támogatást nyújthat elsősorban azon személyeknek, akik:

 a) aktív korúak ellátásában vagy

b) időskorúak ellátásában részesülnek,

c) települési támogatásra jogosultak,

e) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő család előnyt élvez.

Az önerő biztosítása

* Kemény lombos fafajta, valamint lágy lombos fafajta esetén az önerő mértéke 1000 Ft/erdei m3 + ÁFA
* szén esetén 500 Ft/q+ÁFA

A 2014. december – 2015. február hónapokban lakásfenntartási támogatásban részesülők számának átlaga alapján keménylombos tűzifa igénylése esetén legfeljebb 2 m3 / ellátott mennyiséget igényelhet a települési önkormányzat, lágy lombos tűzifa igénylése esetén legfeljebb 3 m3 / ellátott tűzifa mennyiséget igényelhet, szénből 6 q/ellátott mennyiséget lehet igényelni.

Településünkön 2014. december – 2015. február hónapokban lakásfenntartási támogatásban részesülők számának (2014. december hónap 157 fő, 2015. január hónap 160 fő, 2015. február hónap 161 fő) **számtani átlaga 159 fő volt.**

|  |  |  |  |  |
| --- | --- | --- | --- | --- |
| **A** | **B** | **C** | **D** | **E** |
| **Tüzelőanyag** | **lakásfenntartási támogatásban részesülők száma (fő)** | **igényelhető mennyiség (m3, q)** | **Önerő (Ft/m3, Ft/q) bruttó** | **Összesen az önerő mértéke (Ft)****E=B\*C\*D** |
| kemény lombú fafajta | 159 | 2 | 1270 | 403.860 |
| lágy lombú fafajta | 159 | 3 | 1270 | 605.790 |
| szén | 159 | 6 | 635 | 605.790 |

Javaslom, hogy **318 erdei köbméter kemény lombú fafajta** támogatására adjunk be igényt, ennek önereje 403.860 Ft.

A támogatási igény benyújtásának határideje: 2015. szeptember 30.

A fentiekre figyelemmel az alábbi határozati javaslatot teszem:

**.../2015. (IX.22.) önkormányzati határozat**

**Tárgy:** A szociális célú tűzifavásárlás pályázathoz szükséges önerő biztosítása

**H a t á r o z a t**

Üllés Nagyközségi Önkormányzat Képviselő-testülete megtárgyalta az előterjesztést és a következő határozatot hozta:

1.) A Képviselő-testület települési önkormányzatok Magyarország 2015. évi központi költségvetésről szóló 2014. évi C. törvény 1 mellékelt IX. Helyi önkormányzatok támogatási fejezet 13. A szociális célú tüzelőanyag vásárláshoz kapcsolódó kiegészítő támogatásáról szóló kiegészítő, vissza nem térítendő támogatásra támogatási igényt nyújt be.

2.) A Képviselő-testület a szociális célú tűzifa vásárlásához szükséges önerő mértékét, 403.860 Ft (azaz Négyszázháromezer-nyolcszázhatvan forint) összeget biztosítja.

3) A Képviselőtestület vállalja, hogy a szociális célú tűzifában részesülőktől ellenszolgáltatást nem kér.

4) A Képviselőtestület tudomásul veszi, hogy a tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik.

**Határidő:** 2015. szeptember 30.

**Felelős:** Nagy Attila Gyula polgármester

Erről jegyzőkönyvi kivonaton értesítést kap:

1. Magyar Államkincstár
2. dr. Sugár Anita jegyző
3. Pénzügyi Iroda helyben
4. Szociális Iroda, helyben
5. Irattár

Üllés, 2015. szeptember 15.

 Tisztelettel:

 Nagy Attila Gyula

 polgármester